A gondolkodás boldogsága

„a nem gondolkodók most boldogok,

mert szabadok lettek egészen,

gondolkodni már nincsen semmi ok”

Beszélgessünk arról, hogy milyen örömet vagy kínt jelent, ha valamit alaposan végig kell gondolnunk. Mit nyerünk vele? Mi okoz benne nehézséget?

Lehet-e boldog, aki egyáltalán nem szeret gondolkodni?

Van-e a boldogságnak különféle minősége, például az értelmes, gondolkodó ember boldogsága magasabb színvonalú-e?

Lehet-e boldog az, aki mélyen átgondolja a világ dolgait?

Kinek mit jelent a boldogság? Más a gyerek és a felnőtt boldogsága?

Hogyan, milyen módszerekkel érhetjük el a boldogságot?

Soroljanak fel helyzeteket, amikor boldognak érezték magukat. Milyen más érzelem kapcsolódott ehhez (pl. büszkeség, vidámság, szeretet, biztonság érzése stb.)?

Van-e kapcsolat a saját boldogságunk és mások boldogsága között? Pl. boldoggá tesz-e, ha másnak örömet okozunk?